Lettres de Peiresc. 141 
moins qu'ils ne sont point dociles comme ceux 
de Guinée. Toutefois vn renegat Ferrarois, qui 
a vescu longtemps en la religion d’Æuglla qui 
est en la Marmarica ; et est entré plusieurs fois 
dans la terre des Negres, m'a dit qu’estant vne 
fois dans ce pais la, luy et sa compagnie ren- 
contrerent vn Negre auec des chiens qui chas- 
soient vne figure d'homme sauuage , et l'ayant 
pris et tué par le moyen des chiens, ce renegat 
voyant vne figure parfaite d'homme , counuert 
neantmoins de poil assés court par tout son corps, 
demanda au Negre s’il n’auoit point peur de Dieu 
de faire ainsi tuer vn homme par des chiens. Le 
Negre luy repondit qu’il se trompoit , et que cette” 
figure bien que d'homme estoit yn animal qui 
paissoit seulement d'herbe ; et pour lui faire voir 
la verité luy ouurit le ventre, et tira hors les 
entrailles, qui estoient comme celles d'un mou- 
ton ; et le lendemain retournant a la chasse auec 
ce mesme renegat , ils découurirent deux de ces 
monstres masle et femele, auxquels ils firent 
donner la chasse par les chiens, qui bientost 
les atteignirent et mirent auec grande facilité en 
terre. Ce renegat m'a dit qu’il les contempla fort 
curieusement , et vit l'homme bien formé de touts 
ses membres , et la femme ni plus ni moins avec 
ses mammelles pendantes d’enuiron vn pied de 
long , et qu’estants ouuerts, leur entrailles es- 
toient comme celles qu’il auoit veu le jour pre- 
cedent, et reconnut que c’estoient des animaux 
et non des personnes, de quoy il demeura fort 
estonné. Ce renegat est homme de bon sens et 
